ائلدن چیخارام زولفی پریشانینی گؤرگج ایشدن گئدرم سروی خورامانینی گؤرگج
سوسوزلارا گر جان آخیدیر چشمهئی حیوان من جان وئررم چشمهئی حیوانینی گؤرگج
گر باغلاموسان ائل گؤزونو شرمی عذارین جاندان کسیلور خنجری مژگانینی گؤرگج
ریحان کی، نزاکت تؤکولوردی قلمیندن خط تیره چکر زولفی پریشانینی گؤرگج
بولبول کی، گولون لعلیلبیندن سؤز آلیردی دیلی دولاشیر غنچهئی خندانینی گؤرگج
ریضوان کی، بهشتین یئمیشی گؤزونه گلمز دیشلر اَلینی سیبی زنخدانینی گؤرگج
یئردن خطی ریحان ورقین پاک سیلیبدیر نقاشی گولوستان، خطی ریحانینی گؤرگج
گول رنگی آلور، صوبح، ایکی خالی تریندن خورشیدی عذار، مؤحریقی اَفشانینی گؤرگج
مژگاینی آلیب قانلو یاشیندان رگی یاقوت صائیب لبی لعلی گؤهر اَفشانینی گؤرگج
صائب تبریزی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ara_Arab